title: 2012/286/UE: Deċiżjoni tal-Kummissjoni tal- 31 ta’ Mejju 2012 dwar il-ħolqien ta’ Grupp ta’ Esperti dwar is-Sigurtà tat-Trasport bl-Art

text:
               1.6.2012

               MT

               Il-Ġurnal Uffiċjali tal-Unjoni Ewropea

               L 142/47

         DEĊIŻJONI TAL-KUMMISSJONI
   tal-31 ta’ Mejju 2012
   dwar il-ħolqien ta’ Grupp ta’ Esperti dwar is-Sigurtà tat-Trasport bl-Art
   (2012/286/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               L-Artikolu 90 tat-Trattat jistabbilixxi li l-objettivi tat-Trattati fir-rigward tat-trasport għandhom jiġu segwiti fil-qafas ta’ politika komuni tat-trasport u s-sigurtà tat-trasport hija parti importanti minnu.

               (2)

               Il-White Paper Pjan direzzjonali għal Żona Unika Ewropea tat-Trasport — Lejn sistema tat-trasport kompetittiva u li tuża r-riżorsi b'mod effiċjenti (1) tistabbilixxi fl-Anness I punt 1 (3) tagħha inizjattiva dwar it-twaqqif ta’ grupp permanenti ta’ esperti dwar is-sigurtà tat-trasport bl-art.

               (3)

               Huwa għalhekk meħtieġ li jitwaqqaf grupp ta’ esperti fil-qasam tas-sigurtà tat-trasport bl-art u li jiġu ddefiniti l-ħidmiet u l-istruttura tiegħu.

               (4)

               Il-grupp għandu jassisti lill-Kummissjoni biex tifformula u timplimenta l-attivitajiet tal-Unjoni li huma mmirati biex jiżviluppaw politika dwar is-sigurtà li relatata mat-trasport bl-art, u għandu jinkoraġġixxi skambji kontinwi tal-esperjenza, tal-politiki u tal-prattiki rilevanti bejn l-Istati Membri u l-partijiet differenti involuti.

               (5)

               Il-grupp għandu jkun magħmul mill-awtoritajiet kompetenti tal-Istati Membri. Għandhom jaħtru esperti mid-dipartimenti tal-gvern inkarigati mit-trasport u s-sigurtà jew mill-kwistjonijiet ta’ kontroll.

               (6)

               Għandhom jiġu stabbiliti regoli dwar l-iżvelar tal-informazzjoni minn membri tal-grupp.

               (7)

               Id-dejta personali li jkollha x'taqsam mal-membri tal-grupp għandha tiġi pproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-dejta (2),

         ADOTTAT DIN ID-DEĊIŻJONI:
   Artikolu 1
   Suġġett
   Il-Grupp ta’ Esperti dwar is-Sigurtà tat-Trasport bl-Art, minn hawn ’il quddiem imsejjaħ “il-Grupp”, huwa b’dan stabbilit.
   Artikolu 2
   Inkarigi
   1.   Il-grupp għandu jassisti lill-Kummissjoni biex tifformula u timplimenta l-attivitajiet tal-Unjoni Ewropea li huma mmirati biex jiżviluppaw politika dwar is-sigurtà li relatata mat-trasport bl-art, u għandu jinkoraġġixxi skambji kontinwi tal-esperjenza, tal-politiki u tal-prattiki rilevanti bejn l-Istati Membri u l-partijiet differenti involuti.
   2.   Sabiex jilħaq il-miri msemmija fil-paragrafu 1, il-Grupp għandu:

               —

               jassisti lill-Kummissjoni fl-iżvilupp tal-istrumenti għall-monitoraġġ, il-valutazzjoni u t-tixrid tar-riżultati tal-miżuri meħuda fuq livell tal-Unjoni Ewropea fil-qasam tas-sigurtà tat-trasport bl-art;

               —

               jikkontribwixxi għall-implimentazzjoni tal-programmi ta’ azzjoni tal-Unjoni Ewropea fil-qasam, l-aktar billi janalizza r-riżultati u jissuġġerixxi titjib għall-miżuri meħuda;

               —

               jinkoraġġixxi skambji ta’ informazzjoni dwar miżuri meħuda fuq il-livelli kollha biex jippromwovu s-sigurtà tat-trasport bl-art u, fejn huwa xieraq, jgħaddi suġġerimenti għal azzjoni possibbli fil-livell tal-Unjoni Ewropea;

               —

               jibgħat opinjonijiet jew jissottometti rapporti lill-Kummissjoni, jew fuq it-talba jew fuq l-inizjattiva tiegħu stess, dwar kull kwistjoni ta’ rilevanza għall-promozzjoni tas-sigurtà tat-trasport bl-art fl-Unjoni Ewropea.

         Artikolu 3
   Konsultazzjoni
   Il-Kummissjoni tista’ tikkonsulta lill-grupp dwar kwalunkwe kwistjoni relatata mas-sigurtà tat-trasport bl-art.
   Artikolu 4
   Sħubija
   1.   Il-membri għandhom ikunu l-awtoritajiet kompetenti tal-Istati Membri. Dawn għandhom jinnominaw żewġ rappreżentanti:

               (a)

               rappreżentant wieħed għal kull Stat Membru mill-ministeri jew mid-dipartimenti tal-gvern responsabbli għat-trasport bl-art

               (b)

               rappreżentant wieħed għal kull Stat Membru mill-ministeri jew mid-dipartimenti tal-gvern responsabbli għas-sigurtà jew għall-kwistjonijiet ta’ kontroll

         2.   Ir-rappreżentanti tal-Kummissjoni jistgħu jagħtu status ta’ osservatur lil individwi jew jistiednu rappreżentanti Ewropej ta’ organizzazzjonijiet internazzjonali u professjonali involuti fi, jew affettwati direttament mis-sigurtà tat-trasport bl-art kif ukoll mill-organizzazzjonijiet tal-utenti tat-trasport.
   3.   L-ismijiet ta’ individwi msemmija fil-paragrafu 1(a) u (b) għandhom jiġu ppubblikati fir-Reġistru tal-gruppi ta’ esperti tal-Kummissjoni u entitajiet simili oħra (“ir-Reġistru”). L-ismijiet tal-awtoritajiet tal-Istati Membri jistgħu jiġu ppubblikati fir-Reġistru. L-ismijiet tal-individwi u tal-organizzazzjonijiet imsemmija fil-paragrafu 2 għandhom jiġu ppubblikati fir-Reġistru u l-interess irrappreżentat għandu jkun żvelat (3).
   4.   Id-dejta personali għandha tinġabar, tiġi pproċessata u ppubblikata skont ir-Regolament (KE) Nru 45/2001.
   Artikolu 5
   Operazzjoni
   1.   Il-Grupp għandu jiġi ppresedut minn rappreżentant tal-Kummissjoni.
   2.   Bi qbil mal-Kummissjoni, il-Grupp jista’ jistabbilixxi gruppi ta’ ħidma biex jeżaminaw kwistjonijiet speċifiċi fuq il-bażi tat-termini ta’ referenza ddefiniti mill-Grupp. Tali gruppi ta’ ħidma għandhom jiġu xolti malli jwettqu l-mandat tagħhom.
   3.   Il-Kummissjoni tista’ tistieden lil kwalunkwe persuna li tkun speċjalment ikkwalifikata f’xi suġġett partikolari li jkun fl-aġenda biex tieħu sehem fix-xogħol tagħha fuq bażi ad hoc. L-esperti mistiedna għandhom jieħdu sehem biss fix-xogħol fuq is-suġġett partikolari li għalih intalbet l-attendenza tagħhom.
   4.   Għall-preparazzjoni tal-opinjonijiet tiegħu, il-Grupp jista’ jaħtar wieħed mir-rappreżentanti tal-Istati Membri bħala rapporteur bl-inkarigu li jfassal ir-rapporti.
   5.   Il-Grupp għandu jitlaqqa’ mill-Kummissjoni u għandu normalment jiltaqa’ fil-bini tiegħu. Għandu jiltaqa’ mill-inqas darbtejn fis-sena. Il-Kummissjoni għandha tipprovdi servizzi segretarjali. Uffiċjali oħra tal-Kummissjoni li jkollhom interess fil-proċedimenti jistgħu jattendu l-laqgħat tal-grupp u tal-gruppi ta’ ħidma tiegħu.
   6.   Id-deliberazzjonijiet tal-Grupp għandhom jittrattaw it-talbiet ifformulati mill-Kummissjoni jew l-opinjonijiet li l-Grupp jagħti fuq l-inizjattiva proprja tiegħu. Dawn ma jitteħidx vot fuqhom.
   7.   Il-Kummissjoni għandha tippubblika d-dokumenti kollha rilevanti jew fir-Reġistru jew inkella permezz ta’ ħolqa mir-Reġistru għal websajt speċifiku. Huma possibbli l-eċċezzjonijiet għall-pubblikazzjoni meta l-iżvelar ta’ dokument jista’ jdgħajjef il-ħarsien tal-interess pubbliku jew privat kif inhu ddefinit fl-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (4).
   8.   Il-membri tal-Grupp u r-rappreżentanti tagħhom, kif ukoll l-esperti u l-osservaturi mistiedna, għandhom jikkonformaw mal-obbligi tas-segretezza professjonali stabbiliti fit-Trattati u fir-regoli ta’ implimentazzjoni tagħhom, kif ukoll mar-regoli tal-Kummissjoni dwar is-siġurtà li għandhom x’jaqsmu mal-protezzjoni tat-tagħrif ikklassifikat tal-UE, stabbiliti fl-Anness għad-Deċiżjoni tal-Kummissjoni 2001/844/KE, KEFA, Euratom tad-29 ta’ Novembru 2001 li temenda r-Regoli Interni tal-Proċedura (5). Jekk jonqsu milli jħarsu dawn l-obbligi, il-Kummissjoni tista’ tieħu l-miżuri xierqa kollha.
   Artikolu 6
   Spejjeż tal-laqgħa u konsegwenzi finanzjarji
   1.   Il-parteċipanti fl-attivitajiet tal-grupp ma jitħallsux għas-servizzi li jipprovdu.
   2.   L-ispejjeż tal-ivvjaġġar u tas-sussistenza li jkollhom jagħmlu r-rappreżentanti tal-Membri b’rabta mal-attivitajiet tal-grupp jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni. L-ispejjeż tal-ivvjaġġar u tas-sussistenza magħmula b’konnessjoni mal-attivitajiet tal-grupp minn osservaturi u esperti mistiedna għandhom ukoll jiġu rimborżati.
   3.   Dawk l-ispejjeż għandhom jiġu rimborżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, il-31 ta’ Mejju 2012.

            Għall-Kummissjoni

            Il-President

         José Manuel BARROSO

      (1)  COM(2011) 144 finali.

      (2)  ĠU L 8, 12.1.2001, p. 1.

      (3)  Membri li ma jixtiqux ikollhom isimhom żvelat jistgħu japplikaw għal deroga minn din ir-regola. It-talba li ma jiġix żvelat l-isem ta’ membru ta’ grupp ta’ esperti għandha tiġi meqjusa bħala ġġustifikata kull meta l-pubblikazzjoni tista’ tipperikola s-sigurtà jew l-integrità tiegħu jew tipperikola b’mod mhux dovut il-privatezza tiegħu.

      (4)  ĠU L 145, 31.5.2001, p. 43.

      (5)  ĠU L 317, 3.12.2001, p. 1.


Deċiżjoni tal-Kunsill tat- 8 ta’ Novembru 2005 dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Libanu dwar ċerti aspetti tas-servizzi ta’ l-ajru


Avviż Legali Importanti

|

32003D0253(01)

Id-Deċiżjoni tal-Kunsill tad-19 ta’ Diċembru 2002 li tikkonċerna l-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Kanada skond l-Artikolu XXVIII tal-GATT 1994 għall-modifika tal-konċessjonijiet fir-rigward taċ-cereali msemmija fl-Iskeda KE CXL anness mal-GATT 1994

Official Journal L 095 , 11/04/2003 P. 0036 - 0037 CS.ES Chapter 11 Volume 46 P. 169  - 170 ET.ES Chapter 11 Volume 46 P. 169  - 170 HU.ES Chapter 11 Volume 46 P. 169  - 170 LT.ES Chapter 11 Volume 46 P. 169  - 170 LV.ES Chapter 11 Volume 46 P. 169  - 170 MT.ES Chapter 11 Volume 46 P. 169  - 170 PL.ES Chapter 11 Volume 46 P. 169  - 170 SK.ES Chapter 11 Volume 46 P. 169  - 170 SL.ES Chapter 11 Volume 46 P. 169  - 170

		Id-Deċiżjoni tal-Kunsilltad-19 ta’ Diċembru 2002li tikkonċerna l-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Kanada skond l-Artikolu XXVIII tal-GATT 1994 għall-modifika tal-konċessjonijiet fir-rigward taċ-cereali msemmija fl-Iskeda KE CXL anness mal-GATT 1994(2003/253/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 flimkien ma’ l-ewwel sentenenza ta’ l-ewwel sub-paragrafu ta’ l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Fis-26 ta’ Lulju 2002, il-Kunsill awtorizza lill-Kummissjoni sabiex tibda n-negozjati taħt l-Artikolu XXVIII tal-GATT 1994 bil-ħsieb li timmodifika ċerti konċessjonijiet għaċ-cereali. Għaldqastant, il-Komunità Ewropea nnotifikat lill-WTO fis-26 ta’Lulju 2002 dwar l-intenzjoni tagħha biex timmodifika ċerti konċessjonijiet fl-Iskeda KE CXL.(2) In-Negozjati tmexxew mill-Kummissjoni b’konsultazzjoni mal-Kumitat stabbilit mill-Artikolu 133 tat-Trattat u fil-qafas tad-direttivi dwar in-negozjati maħruġa mill-Kunsill.(3) Il-Kummissjoni nnegozjat mal-Kanada, il-Membru tal-WTO li għandu interess sostanzjali fil-fornimenti, Ftehim fil-forma ta’ Skambju ta’ Ittri.(4) Il-Ftehim fil-forma ta’ Skambju ta’ Ittri bejn il-Komunità Ewropea u l-Kanada għandu għalhekk jiġi approvat.(5) Sabiex jiġi żgurat li l-Ftehim jista’ jiġi applikat fl-intier tiegħu mill-1 ta’ Jannar 2003 u sakemm jiġi emendat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq taċ-ċereali [1], il-Kummissjoni għandha tiġi awtorizzata biex tadotta derogi temporanji minn dak ir-Regolament.(6) Il-miżuri meħtieġa għall-implimentazzjoni ta’ din id-deċiżjoni għandhom jiġu addottati skond id-Deċiżjoni tal-Kunsill 1999/468/KE tat-28 ta’ Ġunju 1999 li jippresskrivu l-proċeduri għall-eżerċizzju tal-poteri ta’ l-implimentazzjoni mogħi lill-Kummissjoni [2],IDDEĊIEDA DAN LI ĠEJ:Artikolu 1Il-Ftehim fil-forma ta’ Skambju ta’ Ittri bejn il-Komunità Ewropea u l-Kanada skond l-Artikolu XXVIII tal-GATT 1994 għall-modifika tal-konċessjonijiet fir-rigward għaċ-cereali msemmija fl-Iskeda KE CXL anness mal-GATT 1994 huwa hawnhekk approvat fl-isem tal-Komunità.It-test ta’ dan il-Ftehim huwa anness ma’ din id-Deċiżjoni.Artikolu 2Safejn huwa meħtieġ sabiex jippermetti l-applikazzjoni sħiħ ta’ dan il-Ftehim mill-1 ta’ Jannar 2003, il-Kummissjoni tista’ tidderoga mir-Regolament (KEE) Nru 1766/92, skond il-proċeduri msemmija fl-Artikolu 3(2) ta’ din id-Deċiżjoni, sakemm dak ir-Regolament huwa emendat imma mhux iktar tard mit-30 ta’ Ġunju 2003.Artikolu 31. Il-Kummissjoni għandha tiġi megħjuna mill-Kumitat ta’ Ġestjoni għaċ-¬ereali mwaqqaf mill-Artikolu 23 tar-Regolament (KEE) Nru 1766/92.2. Fejn issir referenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikaw.Il-perjodu taż-żmien preskritt fl-Artikolu 4(3) tad-Deċiżjoni 1999/468/KE għandu jiġi jkun ta’ xahar wieħed.3. Il-Kumitat għandu jadotta r-regoli ta’ proċedura tiegħu.Artikolu 4Il-President tal-Kunsill huwa hawnhekk awtorizzat li jinnomina l-persuna li għandha l-poter li tiffirma l-Ftehim sabiex torbot il-Komunità.Magħmul fi Brussel, fid-19 ta’ Diċembru 2002.F’isem il-KunsillIl-PresidentM. Fischer Boel[1] ĠU L 181, 01.07.92, p. 21. ir-Regolament kif l-aħħar emendat mir-Regolament (KE) Nru 1666/2000 (ĠU L 193, 29.07.00, p. 1).[2] ĠU L 184, 17.07.99, p. 23.--------------------------------------------------


title: Deċiżjoni tal-Kunsill (UE) 2017/1248 tal-11 ta' Lulju 2017 dwar il-konklużjoni, f'isem l-Unjoni Ewropea, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tad-dispożizzjonijiet relatati mat-trattament ta' ċittadini ta' pajjiżi terzi legalment impjegati bħala ħaddiema fit-territorju tal-parti l-oħra

text:
               12.7.2017

               MT

               Il-Ġurnal Uffiċjali tal-Unjoni Ewropea

               L 181/4

         DEĊIŻJONI TAL-KUNSILL (UE) 2017/1248
   tal-11 ta' Lulju 2017
   dwar il-konklużjoni, f'isem l-Unjoni Ewropea, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tad-dispożizzjonijiet relatati mat-trattament ta' ċittadini ta' pajjiżi terzi legalment impjegati bħala ħaddiema fit-territorju tal-parti l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 79(2)b, flimkien mal-Artikolu 218(6)(a) u l-ewwel subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Fit-22 ta' Jannar 2007 l-Kunsill awtorizza lill-Kummissjoni biex tiftaħ negozjati mal-Ukraina għall-konklużjoni ta' ftehim ġdid bejn l-Unjoni Ewropea u l-Ukraina biex jissostitwixxi l-Ftehim ta' Sħubija u Kooperazzjoni (2).

               (2)

               Dawk in-negozjati kienu finalizzati b'suċċess u l-Ftehim ta' Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Ukraina, min-naħa l-oħra (minn hawn 'il quddiem “il-Ftehim”) ġie inizjalat fl-2012.

               (3)

               Skont id-Deċiżjoni tal-Kunsill 2014/295/UE (3), id-Deċiżjoni tal-Kunsill 2014/668/UE (4) u d-Deċiżjoni tal-Kunsill 2014/670/Euratom (5), il-Ftehim ġie iffirmat fi Brussell fil-21 ta' Marzu 2014 u fi Brussell fis-27 ta' Ġunju 2014, suġġett għall-konklużjoni tiegħu f'data aktar tard.

               (4)

               Din id-Deċiżjoni tirrigwarda biss l-Artikolu 17 tal-Ftehim, li jinkludi obbligi speċifiċi marbutin mat-trattament ta' ċittadini ta' pajjiżi terzi legalment impjegati bħala ħaddiema fit-territorju tal-parti l-oħra u li jaqa' fil-kamp ta' applikazzjoni tat-Titolu V tat-Tielet Parti tat-Trattat dwar il-Funzjonament tal-Unjoni Ewropea. L-iskop u l-kontenut ta' dawk id-dispożizzjonijiet huwa differenti u indipendenti mill-iskop u l-kontenut tad-dispożizzjonijiet l-oħrajn tal-Ftehim għall-istabbiliment ta' assoċjazzjoni bejn il-partijiet. Deċiżjoni separata marbuta mad-dispożizzjonijiet l-oħra tal-Ftehim ser tiġi adottata b'mod parallel ma' din id-Deċiżjoni.

               (5)

               F'konformità mal-Artikoli 1 u 2 tal-Protokoll 21 dwar il-pożizzjoni tar-Renju Unit u l-Irlanda fir-rigward tal-Ispazju ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, [dawk l-Istati Membri mhumiex jieħdu sehem fl-adozzjoni ta' din id-Deċiżjoni u mhumiex marbuta biha jew suġġetti għall-applikazzjoni tagħha].

               (6)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex tieħu sehem fl-adozzjoni ta' din id-Deċiżjoni u mhijiex marbuta biha jew suġġetta għall-applikazzjoni tagħha.

               (7)

               Il-Ftehim ma għandux jiġi interpretat bħala li jagħti xi drittijiet jew jimponi obbligi li jistgħu jiġu invokati direttament quddiem il-qrati u t-tribunali tal-Unjoni jew tal-Istati Membri.

               (8)

               Il-Ftehim għandu jiġi approvat f'isem l-Unjoni,

         ADOTTA DIN ID-DEĊIŻJONI:
   Artikolu 1
   Il-Ftehim ta' Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Ukraina, min-naħa l-oħra, flimkien mal-Annessi u l-Protokolli tiegħu (minn hawn 'il quddiem “il-Ftehim”) huwa b'dan approvat f'isem l-Unjoni, fir-rigward tal-Artikolu 17 tiegħu (6).
   Artikolu 2
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 486(2) tal-Ftehim, sabiex ikun espress il-kunsens tal-Unjoni li tkun marbuta bil-Ftehim (7).
   Artikolu 3
   Il-Ftehim ma għandux jiġi interpretat bħala li jagħti xi drittijiet jew jimponi obbligi li jistgħu jiġu invokati direttament quddiem il-qrati u t-tribunali tal-Unjoni jew tal-Istati Membri.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-11 ta' Lulju 2017.

            Għall-Kunsill

            Il-President

         T. TÕNISTE

      (1)  Il-kunsens tas-16 ta' Settembru 2014 (għadu ma ġiex ippubblikat fil-Ġurnal Uffiċjali).

      (2)  Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom u l-Ukraina (ĠU L 49, 19.2.1998, p. 3).

      (3)  Id-Deċiżjoni tal-Kunsill 2014/295/UE tas-17 ta' Marzu 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-Preambolu, Artikolu 1, u Titoli I, II u VII tiegħu (ĠU L 161, 29.5.2014, p. 1).

      (4)  Id-Deċiżjoni tal-Kunsill 2014/668/UE tat-23 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tat-Titolu III (bl-eċċezzjoni tad-dispożizzjonijiet li jirrigwardaw it-trattament ta' ċittadini ta' pajjiżi terzi legalment impjegati bħala ħaddiema fit-territorju tal-Parti l-oħra) u t-Titoli IV, V, VI u VIItiegħu, kif ukoll l-Annessi u l-Protokolli relatati (ĠU L 278, 20.9.2014, p. 1).

      (5)  Id-Deċiżjoni tal-Kunsill 2014/670/Euratom tat-23 ta' Ġunju 2014 dwar l-approvazzjoni mill-Kummissjoni Ewropea, f'isem il-Komunità Ewropea tal-Enerġija Atomika, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (ĠU L 278, 20.9.2014, p. 8).

      (6)  It-test tal-Ftehim ta' Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Ukraina, min-naħa l-oħra ġie ppubblikat fil-ĠU L 161, 29.5.2014, p. 3.

      (7)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2015/2354 tal-10 ta' Diċembru 2015 li tawtorizza lil ċerti Stati Membri li jaċċettaw, fl-interess tal-Unjoni Ewropea, l-adeżjoni tas-Seychelles mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

text:
               17.12.2015

               MT

               Il-Ġurnal Uffiċjali tal-Unjoni Ewropea

               L 331/11

         DEĊIŻJONI TAL-KUNSILL (UE) 2015/2354
   tal-10 ta' Diċembru 2015
   li tawtorizza lil ċerti Stati Membri li jaċċettaw, fl-interess tal-Unjoni Ewropea, l-adeżjoni tas-Seychelles mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(3) flimkien mal-Artikolu 218 tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-opinjoni tal-Parlament Ewropew (1),
   Billi:

               (1)

               L-Unjoni Ewropea stabbilixxiet bħala wieħed mill-għanijiet tagħha l-promozzjoni tal-protezzjoni tad-drittijiet tat-tfal, kif iddikjarat fl-Artikolu 3 tat-Trattat dwar l-Unjoni Ewropea. Miżuri għall-protezzjoni tat-tfal kontra t-teħid jew iż-żamma illegali tagħhom huma parti essenzjali ta' dik il-politika.

               (2)

               Il-Kunsill adotta r-Regolament (KE) Nru 2201/2003 (2) (ir-“Regolament Brussell IIa”), li għandu l-għan li jħares it-tfal mill-effetti dannużi tat-teħid jew taż-żamma illegali u li jistabbilixxi proċeduri biex jiżgura r-ritorn minnufih tagħhom lejn l-Istat tar-residenza abitwali tagħhom, kif ukoll li jiżgura l-ħarsien tad-drittijiet ta' aċċess u d-drittijiet tal-kustodja.

               (3)

               Ir-Regolament (KE) Nru 2201/2003 jikkumplimenta u jirrinfurza l-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri (“il-Konvenzjoni tal-Aja tal-1980”) li tistabbilixxi, fil-livell internazzjonali, sistema ta' obbligi u kooperazzjoni fost l-Istati kontraenti u bejn l-awtoritajiet ċentrali u għandha l-għan li jkun żgurat ir-ritorn minnufih ta' tfal li ttieħdu jew jinżammu b'mod illeċitu.

               (4)

               L-Istati Membri kollha tal-Unjoni huma partijiet għall-Konvenzjoni tal-Aja tal-1980.

               (5)

               L-Unjoni tinkoraġġixxi lil Stati terzi biex jaċċedu għall-Konvenzjoni tal-Aja tal-1980 u tappoġġa l-implimentazzjoni korretta tal-Konvenzjoni tal-Aja tal-1980 billi tieħu sehem, flimkien mal-Istati Membri, fost oħrajn, fil-kummissjonijiet speċjali organizzati fuq bażi regolari mill-Konferenza tal-Aja dwar id-dritt internazzjonali privat.

               (6)

               Qafas legali komuni applikabbli bejn l-Istati Membri tal-Unjoni u Stati terzi jista' jkun l-aħjar soluzzjoni għal każijiet sensittivi ta' ħtif internazzjonali ta' minuri.

               (7)

               Il-Konvenzjoni tal-Aja tal-1980 tistipula li hija tapplika bejn l-Istat aderenti u tali Stati kontraenti li jkunu ddikjaraw li aċċettaw l-adeżjoni.

               (8)

               Il-Konvenzjoni tal-Aja tal-1980 ma tippermettix li organizzazzjonijiet reġjonali għall-integrazzjoni ekonomika bħall-Unjoni jsiru parti għaliha. Għalhekk, l-Unjoni la tista' taderixxi mal-Konvenzjoni, u lanqas ma tista' tiddepożita dikjarazzjoni ta' aċċettazzjoni ta' Stat aderenti.

               (9)

               Skont l-Opinjoni 1/13 tal-Qorti tal-Ġustizzja tal-Unjoni Ewropea, id-dikjarazzjonijiet ta' aċċettazzjoni taħt il-Konvenzjoni tal-Aja tal-1980 jaqgħu fi ħdan il-kompetenza esterna esklużiva tal-Unjoni.

               (10)

               Is-Seychelles iddepożita l-istrument tal-adeżjoni tiegħu mal-Konvenzjoni tal-Aja tal-1980 fis-27 ta' Mejju 2008. Il-Konvenzjoni tal-Aja tal-1980 daħlet fis-seħħ għas-Seychelles fl-1 ta' Awwissu 2008.

               (11)

               Bosta Stati Membri diġà aċċettaw l-adeżjoni tas-Seychelles mal-Konvenzjoni tal-Aja tal-1980. Valutazzjoni tas-sitwazzjoni fis-Seychelles wasslet għall-konklużjoni li dawk l-Istati Membri li għadhom ma aċċettawx l-adeżjoni tas-Seychelles jinsabu f'pożizzjoni li jaċċettaw, fl-interess tal-Unjoni, l-adeżjoni tas-Seychelles taħt it-termini tal-Konvenzjoni tal-Aja tal-1980.

               (12)

               L-Istati Membri li għadhom ma aċċettawx l-adeżjoni tas-Seychelles għandhom għalhekk ikunu awtorizzati li jiddepożitaw id-dikjarazzjonijiet tagħhom ta' aċċettazzjoni tal-adeżjoni tas-Seychelles fl-interess tal-Unjoni skont it-termini stabbiliti f'din id-Deċiżjoni. Ir-Renju tal-Belġju, ir-Repubblika Ċeka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika Taljana, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, l-Ungerija, Malta, ir-Repubblika tal-Polonja, ir-Repubblika tas-Slovenja, ir-Repubblika Slovakka, ir-Repubblika tal-Finlandja u r-Renju tal-Iżvezja li diġà aċċettaw l-adeżjoni tas-Seychelles mal-Konvenzjoni tal-Aja tal-1980 m'għandhomx jiddepożitaw dikjarazzjonijiet ġodda ta' aċċettazzjoni peress li d-dikjarazzjonijiet eżistenti jibqgħu validi taħt id-dritt internazzjonali pubbliku.

               (13)

               Ir-Renju Unit u l-Irlanda huma marbuta bir-Regolament (KE) Nru 2201/2003 u qed jieħdu sehem fl-adozzjoni u l-applikazzjoni ta' din id-Deċiżjoni.

               (14)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   1.   L-Istati Membri li għadhom m'għamlux hekk huma b'dan awtorizzati li jaċċettaw l-adeżjoni tas-Seychelles mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri (“il-Konvenzjoni tal-Aja tal-1980”) fl-interess tal-Unjoni.
   2.   L-Istati Membri msemmija fil-paragrafu 1 għandhom, mhux aktar tard mll-11 ta' Diċembru 2016, jiddepożitaw dikjarazzjoni ta' aċċettazzjoni tal-adeżjoni tas-Seychelles mal-Konvenzjoni tal-Aja tal-1980 fl-interess tal-Unjoni fformulata kif ġej:

      “[L-isem sħiħ tal-ISTAT MEMBRU] jiddikjara li jaċċetta l-adeżjoni tas-Seychelles mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri, f'konformità mad-Deċiżjoni tal-Kunsill (UE) 2015/2354”.

   3.   Kull Stat Membru għandu jinforma lill-Kunsill u lill-Kummissjoni bid-depożitu tad-dikjarazzjoni ta' aċċettazzjoni tiegħu tal-adeżjoni tas-Seychelles u jikkommunika lill-Kummissjoni t-test tad-dikjarazzjoni fi żmien xahrejn mid-depożitu tagħha.
   Artikolu 2
   Dawk l-Istati Membri li ddepożitaw id-dikjarazzjonijiet tagħhom ta' aċċettazzjoni tal-adeżjoni tas-Seychelles mal-Konvenzjoni tal-Aja tal-1980 qabel id-data ta' adozzjoni ta' din id-Deċiżjoni m'għandhomx jiddepożitaw dikjarazzjonijiet ġodda.
   Artikolu 3
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Deċiżjoni hija indirizzata lill-Istati Membri kollha bl-eċċezzjoni tar-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika Taljana, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, l-Ungerija, Malta, ir-Repubblika tal-Polonja, ir-Repubblika tas-Slovenja, ir-Repubblika Slovakka, ir-Repubblika tal-Finlandja u r-Renju tal-Iżvezja.

      Magħmul fi Brussell, l-10 ta' Diċembru 2015.

            Għall-Kunsill

            Il-President

         F. BAUSCH

      (1)  L-Opinjoni tal-11 ta' Frar 2015 (għadha ma ġietx ippubblikata fil-Ġurnal Uffiċjali).

      (2)  Ir-Regolament tal-Kunsill (KE) Nru 2201/2003 tas-27 ta' Novembru 2003 dwar il-ġurisdizzjoni u r-rikonoxximent u l-infurzar ta' sentenzi fi kwistjonijiet matrimonjali u kwistjonijiet ta' responsabbiltà tal-ġenituri, u li jirrevoka r-Regolament (KE) Nru 1347/2000 (ĠU L 338, 23.12.2003, p. 1).


title: Deċiżjoni tal-Kunsill 2014/447/PESK tad- 9 ta' Lulju 2014 li temenda d-Deċiżjoni tal-Kunsill 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

text:
                  10.7.2014

                  MT

                  Il-Ġurnal Uffiċjali tal-Unjoni Ewropea

                  L 201/28

            DEĊIŻJONI TAL-KUNSILL 2014/447/PESK
      tad-9 ta' Lulju 2014
      li temenda d-Deċiżjoni tal-Kunsill 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fit-3 ta' Lulju 2013, il-Kunsill adotta d-Deċiżjoni 2013/354/PESK (1) dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) li kompliet il-EUPOL COPPS mill-1 ta' Lulju 2013. Dik id-Deċiżjoni tiskadi fit-30 ta' Ġunju 2014. L-ammont ta' referenza finanzjarja jkopri l-perijodu mill-1 ta' Lulju 2013 sat-30 ta' Ġunju 2014.

                  (2)

                  Fid-9 ta' April 2014, il-Kumitat Politiku u ta' Sigurtà (KPS) irrakkomanda li l-EUPOL COPPS għandha tiġi estiża għal perijodu addizzjonali ta' 12-il xahar sat-30 ta' Ġunju 2015.

                  (3)

                  Id-Deċiżjoni 2013/354/PESK għandha tiġi emendata biex jiġi estiż il-perijodu kopert mill-ammont ta' referenza finanzjarja.

                  (4)

                  L-EUPOL COPPS ser titwettaq fil-kuntest ta' sitwazzjoni li tista' tiddeterjora u li tista' xxekkel il-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat,

            ADOTTA DIN ID-DEĊIŻJONI:
      Artikolu 1
      Id-Deċiżjoni tal-Kunsill 2013/354/PESK hija b'dan emendata kif ġej:

                  (1)

                  L-Artikolu 2 jiġi sostitwit b'dan li ġej:
                  “Artikolu 2
                  Dikjarazzjoni tal-Missjoni
                  L-EUPOL COPPS għandha tikkontribwixxi għall-istabbiliment ta' arranġamenti tal-pulizija sostenibbli u effettivi u arranġamenti ta' ġustizzja kriminali usa' taħt sjieda Palestinjana f'konformità mal-aqwa standards internazzjonali, f'kooperazzjoni mal-programmi tal-Unjoni għall-bini tal-istituzzjonijiet kif ukoll sforzi internazzjonali oħra fil-kuntest usa' tas-Settur tas-Sigurtà inkluż ir-Riforma tal-Ġustizzja Kriminali.
                  Għal dak il-għan l-EUPOL COPPS għandha:

                              —

                              Tassisti lill-Pulizija Ċivili Palestinjana (PĊP), f'konformità mal-Istrateġija tas-Settur tas-Sigurtà tal-PĊP, fl-implimentazzjoni tal-Pjan Strateġiku billi tagħti parir u tiggwida, b'mod partikolari lill-uffiċjali għolja fil-livelli tad-Distrett, tal-Kwartieri Ġenerali u Ministerjali,

                              —

                              Tassisti, billi tagħti parir u tiggwida inkluż f'livell Ministerjali, lill-Istituzzjonijiet tal-Ġustizzja Kriminali u l-Assoċjazzjoni tal-Avukatura Palestinjana fl-implimentazzjoni tal-Istrateġija tas-Settur tal-Ġustizzja kif ukoll il-pjanijiet istituzzjonali differenti marbutin magħha,

                              —

                              Tikkoordina, tiffaċilita u tipprovdi parir, kif adatt, dwar assistenza u proġetti implimentati mill-Unjoni, l-Istati Membri u pajjiżi terzi relatati mal-PĊP u l-istituzzjonijiet tal-Ġustizzja Kriminali u tidentifika u timplimenta proġetti tagħha stess, f'oqsma rilevanti għall-EU COPPS u b'appoġġ għall-objettivi tagħha.”;

                  (2)

                  fl-Artikolu 11, il-paragrafu 5 jiġi sostitwit b'dan li ġej:
                  “5.   Il-Kap tal-Missjoni għandu jiżgura l-protezzjoni tal-informazzjoni klassifikata tal-UE f'konformità mad-Deċiżjoni tal-Kunsill 2013/488/UE (*).

                     (*)  Id-Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).”;"

                  (3)

                  jiżdied l-Artikolu li ġej:
                  “Artikolu 11a
                  Arranġamenti legali
                  L-EUPOL COPPS għandu jkollha l-kapaċità li takkwista servizzi u provvisti, li tikkonkludi kuntratti u arranġamenti amministrattivi, li timpjega persunal, li jkollha kontijiet bankarji, li takkwista u tiddisponi mill-assi u tħallas l-obbligazzjonijiet tagħha, u li tkun parti għal proċeduri legali, kif meħtieġ sabiex tiġi implimentata din id-Deċiżjoni.”;

                  (4)

                  L-Artikolu 12 jiġi sostitwit b'dan li ġej:
                  “Artikolu 12
                  Arranġamenti finanzjarji
                  1.   L-ammont ta' referenza finanzjarja maħsub biex ikopri n-nefqa marbuta mal-EUPOL COPPS għall-perijodu mill-1 ta' Lulju 2013 sat-30 ta' Ġunju 2014 għandu jkun EUR 9 570 000.
                  L-ammont ta' referenza finanzjarja maħsub biex ikopri n-nefqa marbuta mal-EUPOL COPPS għall-perijodu mill-1 ta' Lulju 2014 sat-30 ta' Ġunju 2015 għandu jkun EUR 9 820 000.
                  2.   In-nefqa kollha għandha tiġi amministrata f'konformità mal-proċeduri u r-regoli applikabbli għall-baġit ġenerali tal-Unjoni Ewropea. Iċ-ċittadini ta' Stati terzi għandu jkollhom permess iressqu offerti għal kuntratti. Soġġett għall-approvazzjoni tal-Kummissjoni, l-EUPOL COPPS tista' tikkonkludi arranġamenti tekniċi ma' Stati Membri, ma' Stati ospitanti, ma' Stati terzi parteċipanti u ma' atturi internazzjonali oħrajn fir-rigward tal-provvista ta' tagħmir, servizzi u uffiċċji lill-EUPOL COPPS.
                  3.   L-EUPOL COPPS għandha tkun responsabbli għall-implimentazzjoni tal-baġit tagħha. Għal dan il-għan, l-EUPOL COPPS għandha tiffirma ftehim mal-Kummissjoni.
                  4.   L-EUPOL COPPS għandha tkun responsabbli għal kwalunkwe talba u obbligu li jirriżulta mill-implimentazzjoni tal-mandat li jibda mill-1 ta' Lulju 2014, bl-eċċezzjoni ta' kwalunkwe talba relatata mal-imġiba ħażina serja mill-Kap tal-Missjoni, li għaliha għandu/għandha jkollu/jkollha responsabbiltà.
                  5.   L-implimentazzjoni tal-arranġamenti finanzjarji għandhom ikunu mingħajr preġudizzju għal-linja ta' kmand kif previst fl-Artikoli 4, 5 u 6 u r-rekwiżiti operazzjonali tal-EUPOL COPPS, inkluż il-kompatibbiltà tat-tagħmir u l-interoperabbiltà tat-timijiet tagħha.
                  6.   In-nefqa għandha tkun eliġibbli mid-9 ta' Lulju 2014.”

                  (5)

                  Fil-paragrafi 1 u 2 tal-Artikolu 13, il-kliem “Deċiżjoni 2011/292/UE” huma sostitwiti bil-kliem “Deċiżjoni 2013/488/UE”.

            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      Hija għandha tibda tapplika mill-1 ta' Lulju 2014.

         Magħmul fi Brussell, id-9 ta' Lulju 2014.

               Għall-Kunsill

               Il-President

            S. GOZI

         (1)  Id-Deċiżjoni tal-Kunsill 2013/354/PESK tat-3 ta' Lulju 2013 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 185, 4.7.2013, p. 12).


title: Deċiżjoni tal-Kunsill (UE) 2015/2027 tal-10 ta' Novembru 2015 li taħtar membru supplenti Żvediż fil-Kumitat tar-Reġjuni

text:
               13.11.2015

               MT

               Il-Ġurnal Uffiċjali tal-Unjoni Ewropea

               L 297/6

         DEĊIŻJONI TAL-KUNSILL (UE) 2015/2027
   tal-10 ta' Novembru 2015
   li taħtar membru supplenti Żvediż fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-Gvern Żvediż,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandat tas-Sur Rolf SÄLLRYD, sar vakanti siġġu ta' membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b'dan maħtura membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

               —

               Is-Sinjura Birgitta SACRÉDEUS, Ledamot i regionfullmäktige, Dalarnas läns landsting.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-10 ta' Novembru 2015.

            Għall-Kunsill

            Il-President

         P. GRAMEGNA

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.


title: Verżjoni konsolidata tal-Linja gwida BĊE/2000/6 ta' l-20 ta' Lulju 2000 dwar l-implimentazzjoni ta' l-Artikolu 52 ta' l-Istatut tas-Sistema Ewropea tal-Banek Ċentrali u tal-Bank Ċentrali Ewropew wara t-tmiem tal-perjodu transitorju, kif emendata bil-Linja gwida (BĊE/2001/10)

text:
Avviż Legali Importanti

|

32001D0150

Official Journal L 055 , 24/02/2001 P. 0068 - 0068

		Id-Deċiżjoni tal-Bank Ċentrali Ewropewta' l-10 ta' Novembru 2000fuq il- publikazzjoni ta' ċerti atti u strumenti legali tal-Bank Ċentrali Ewropew(BĊE/2000/12)(2001/150/KE)IL-KUNSILL REGOLATORJU TAL-BANK ĊENTRALI EWROPEW,Wara li kkunsidraw l-Istatut tas-Sistema Ewropea tal-Bankijiet Ċentrali u tal-Bank Ċentrali Ewropew (hawnhekk iżjed 'il quddiem msejjaħ l-"Istatut") u partikolarment l-Artikoli 10.4, 34.1 u 34.2 ta' dan,Wara li ġie kkonsultat il-Kunsill Generali tal-Bank Ċentrali Ewropew (BĊE),Billi:(1) Il-BĊE jagħti importanza kbira lill-tisħieħ tat-trasparenza tal-kwadru reglolatorju tas-Sistema Ewropea tal-Bankijiet Ċentrali (SEBĊ). In konformità ma' dan l-approċċ, atti legali adottati mill-BĊE għandhom ikunu disponibbli lill-pubbliku in ġenerali għall-għarfien pubbliku anki fl-assenza ta'obligazzjoni għal dan skond it-Trattat li jistabbilixxi l-Komunità Ewropea jew l-Istatut.(2) It-trasparenża tista' tiġi ottenuta permezz tal-pubbblikazzjoni ta' l-atti u instrumenti tal-BĊE fil-lingwi uffiċjail kollha tal-Komunità fil-Ġurnal Uffiċjali tal-Kommunitajiet EwropejIDDEĊIEDA DAN LI ĠEJ:Artikolu 1Linji gwida BĊE/1998/NP10 tat-3 ta' Novembru 1998 fuq l-implimentazzjoni ta' l-Artikolu 52 ta' l-Istatut tas-Sistema Ewropea Tal-Bankijiet Ċentrali u tal-Bank Ċentrali Ewropew (L-Anness I ta' dina d-Deċiżjoni), Linji gwida BĊE/1999/NP11 tat-22 t'April 1999 fuq l-awtoriżazzjoni biex jiġi mistħarreġ flus tal-karta nazzjonali waqt il-perijodu transnazzjonaili(L-Anness II ta' dina d-Deċiżjoni) u Linji gwida BĊE/1998/NP28 tat-22 ta' Diċembru 1998 dwar ir-regoli komuni u r-rekwiżiti minimi għall-protezzjoni tal-kunfidenzialità ta' l-informazzjoni statistika individwali miġbura mill-Bank Ċentrali Ewropew bl-assistenża tal-bankijiet Ċentrali nazzjonali (L-Anness III ta' dina d-Deċiżjoni); Deċiżjoni BĊE/1998/NP1 tad-19 ta' Gunju1998 fuq il-ħatra u fuq it-tul tal-mandat ta' l-awditur estern tal-Bank Ċentrali Ewropew (L-Anness IV ta' dina d-Deċiżjoni); Deċiżjoni BĊE/1998/NP15 ta' l-1 ta' Diċembru 1998 dwar l-esekuzzjoni mill-Bank Ċentrali Ewropew ta' ċerta funzjonijiet rigwardanti assistenża finanżjarja ghall-żmien temporanju għall-bilanċ ta' pagamenti ta' l-Istati Membri (L-Anness V ta' din id-Deċiżjoni) u r-Rakomandazzjoni BĊE/1999/NP7 tat-8 ta'April 1999 fuq it-trattament tal-kontijiet ta' spejjeż li ntefqu in konnessjoni ma' l-istħarriġ tal-flus tal-karta (L-Anness VI ta' din d-Deċiżjoni) huma hawnhekk ippubblikati.Artikolu 2Din id-Deċiżjoni għandha tiġi ppublikata fil-Ġurnal Uffiċjali tal-Komunitajiet Ewropej.Magħmula fi- Frankfurt am Main, fl-10 ta' Novembru 2000.Il-President tal-BĊEWillem F. Duisenberg--------------------------------------------------


title: Deċiżjoni tal-Kunsill (UE) 2017/47 tat-8 ta' Novembru 2016 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020

text:
               12.1.2017

               MT

               Il-Ġurnal Uffiċjali tal-Unjoni Ewropea

               L 7/2

         DEĊIŻJONI TAL-KUNSILL (UE) 2017/47
   tat-8 ta' Novembru 2016
   dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 77(2) u 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 515/2014 tal-Parlament Ewropew u tal-Kunsill (1) jipprevedi li jenħtieġ li l-pajjiżi assoċjati mal-implimentazzjoni, l-applikazzjoni u l-iżvilupp tal-acquis ta' Schengen jipparteċipaw fl-istrument skont id-dispożizzjonijiet tiegħu u li jiġu konklużi arranġamenti dwar il-kontribuzzjonijiet finanzjarji tagħhom u r-regoli supplementari neċessarji għal tali parteċipazzjoni, inklużi dispożizzjonijiet li jiżguraw il-protezzjoni tal-interessi finanzjarji tal-Unjoni u s-setgħat ta' awditu tal-Qorti tal-Awdituri.

               (2)

               Fl-14 ta' Lulju 2014, il-Kunsill awtorizza lill-Kummissjoni biex tiftaħ negozjati mar-Renju tan-Norveġja, ir-Repubblika tal-Iżlanda, il-Konfederazzjoni Żvizzera u l-Prinċipat tal-Liechtenstein għal Ftehim dwar il-modalitajiet tal-parteċipazzjoni tagħhom fil-Fond għas-Sigurtà Interna — Fruntieri u Viża għall-perjodu 2014 sa 2020. In-negozjati mal-Prinċipat tal-Liechtenstein ġew konklużi b'suċċess bl-inizjalar tal-Ftehim fit-30 ta' Marzu 2016.

               (3)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha, Minħabba li din id-Deċiżjoni tibni fuq l-acquis ta' Schengen, id-Danimarka għandha, f'konformità mal-Artikolu 4 ta' dak il-Protokoll, tiddeċiedi fi żmien sitt xhur minn meta l-Kunsill ikun iddeċieda dwar din id-Deċiżjoni jekk hijiex ser timplimentaha fil-liġi nazzjonali tagħha.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jiħux sehem, skont id-Deċiżjoni tal-Kunsill 2000/365/KE (2); għaldaqstant ir-Renju Unit mhuwiex qiegħed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tiħux sehem, skont id-Deċiżjoni tal-Kunsill 2002/192/KE (3); għaldaqstant l-Irlanda mhijiex se tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim jenħtieġ li jiġi ffirmat f'isem l-Unjoni, soġġett għall-konklużjonijiet tiegħu f'data aktar tard.

               (7)

               F'konformità mal-Artikolu 19(4) tal-Ftehim, il-Ftehim bl-eċċezzjoni tal-Artikolu 5 tiegħu, jenħtieġ li jiġi applikat b'mod provviżorju mill-jum wara dak tal-firma tiegħu,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020 huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 3
   Il-Ftehim bl-eċċezzjoni tal-Artikolu 5 għandu jiġi applikat fuq bażi provviżorja skont l-Artikolu 19(4) tiegħu mill-jum wara dak tal-firma tiegħu (4), sa meta jitlestew il-proċeduri neċessarji għall-konklużjoni tiegħu.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-8 ta' Novembru 2016.

            Għall-Kunsill

            Il-President

         P. KAŽIMÍR

      (1)  Ir-Regolament (UE) Nru 515/2014 tal-Parlament Ewropew u tal-Kunsill tas-16 ta' April 2014 li jistabbilixxi, bħala parti mill-Fond għas-Sigurtà Interna, l-istrument għall-appoġġ finanzjarju għall-fruntieri esterni u l-viża u li jħassar id-Deċiżjoni Nru 574/2007/KE (ĠU L 150, 20.5.2014, p. 143).

      (2)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu sehem f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (3)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (4)  Id-data minn meta l-Ftehim ser jiġi applikat provviżorjament ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kunsill u tal-kummissjoni ta' l-24 ta' Jannar 2000 dwar il-konklużjoni ta' Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra

text:
Avviż Legali Importanti

|

32000D0204

Official Journal L 070 , 18/03/2000 P. 0001 - 0001

		Id-Deċiżjoni tal-Kunsill u tal-kummissjonita' l-24 ta' Jannar 2000dwar il-konklużjoni ta' Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra(2000/204/EC, KEFA)Il-KUNSILL TA' L-UNJONI EWROPEA,IL-KUMMISSJONI TAL-KOMUNITAJIET EWROPEJWara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 310 flimkien mat-tieni sentenza ta' l-ewwel subparagrafu ta' l-Artikolu 300(2) u t-tieni subparagrafu ta' l-Artikolu 300(3) tiegħu,Wara li kkunsidraw it-Trattat li jistabbilixxi l-Komunità Ewropea tal-Faħam u l-Azzar, b'mod partikolari l-Artikolu 95 tiegħu,Wara konsultazzjoni tal-Kumitat Konsultattiv u l-ftehim unanimu tal-Kunsill,Wara li kkunsidraw il-kunsens tal-Parlament Ewropew [1],Billi l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra, iffirmat fi Brussel fis-26 ta' Frar 1996, għandi jkun approvat,IDDEĊIDEW KIF ĠEJ:Artikolu 1Il-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri, min-naħa l-waħda, u r-Renju tal-Marokk, min-naħa l-oħra, il-Protokolli annessi miegħu u d-Dikjarazzjonijiet u Skambji ta' Ittri mehmuża ma' l-Att Finali huwa b'dan approvati f'isem il-Komunità Ewropea u l-Komunità Ewropea tal-Faħam u l-Azzar.It-testi tal-Ftehim, tal-Protokolli u l-Att Finali huma mehmuża ma' din id-Deċiżjoni.Artikolu 21. Il-posizzjonijiet li għandha tittieħed mill-Komunità fil-Kunsill ta' Assoċjazzjoni u fil-Kumitat ta' Assoċjazzjoni għandha tkun stabbilita mill-Kunsill, wara proposta mill-Kummissjoni, jew, fejn xieraq, mill-Kummissjoni, kull wieħed/waħda minnhom skond id-dispożizzjonijiet korrispondenti tat-Trattati li jistabbilixxu l-Komunità Ewropea u l-Komunità Ewropea tal-Faħam u l-Azzar.2. Il-President tal-Kunsill għandu, skond l-Artikolu 79 tal-Ftehim, jippresiedi l-Kunsill ta' Assoċjazzjoni u jippreżenta l-pożizzjoni tal-Komunità. Rappreżentant tal-President tal-Kunsill għandu jippresiedi l-Kumitat ta' Assoċjazzjoni, skond l-Artikolu 82 tal-Ftehim, u jippreżenta l-pożizzjoni tal-Komunità.Artikolu 3Il-President tal-Kunsill għandu jiddepożita l-att ta' notifika li jipprovdi għalih l-Artikolu 96 tal-Ftehim f'isem il-Komunità Ewropea. Il-President tal-Kummissjoni għandu jiddepożita dak l-att f'isem il-Komunità Ewropea tal-Faħam u l-Azzar.Magħmula fi Brussel, fl-24 ta' Jannar 2000.Ghall-KummissjoniIl-PresidentR. ProdiGħall-KunsillIl-PresidentJ. Gama[1] ĠU C 181, 24.06.99, p. 15.--------------------------------------------------


title: Deċiżjoni tal-Kunsill (UE) 2015/2394 tat-8 ta' Diċembru 2015 dwar il-pożizzjoni li trid tittieħed mill-Istati Membri f'isem l-Unjoni Ewropea, fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, rigward ir-rwoli u l-kompiti tal-Eurocontrol u dwar is-servizzi ċentralizzati

text:
               18.12.2015

               MT

               Il-Ġurnal Uffiċjali tal-Unjoni Ewropea

               L 332/136

         DEĊIŻJONI TAL-KUNSILL (UE) 2015/2394
   tat-8 ta' Diċembru 2015
   dwar il-pożizzjoni li trid tittieħed mill-Istati Membri f'isem l-Unjoni Ewropea, fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, rigward ir-rwoli u l-kompiti tal-Eurocontrol u dwar is-servizzi ċentralizzati
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2) u l-Artikolu 218(9) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Il-Kummissjoni Permanenti tal-Eurocontrol (“il-Kummissjoni Permanenti”), permezz tad-Deċiżjoni Nru 123 tiegħu tal-4 ta' Diċembru 2013, stabbilixxiet Grupp ta' Studju biex jinvestiga b'liema mod i l-Konvenzjoni Internazzjonali tal-Eurocontrol dwar il-Kooperazzjoni għas-Sigurtà tan-Navigazzjoni bl-Ajru tat-13 ta' Diċembru 1960 (“il-Konvenzjoni tal-Eurocontrol”), jista' jkun tkun teħtieġ li tiġi emendata sabiex din tirrifletti ix-xenarju tal-ġestjoni tat-traffiku tal-ajru li dejjem qed jevolvi fl-Ewropa.

               (2)

               Fid-19 ta' Ottubru 2015, il-Grupp ta' Studju inkariga lill-Aġenzija Eurocontrol bit-tfassil ta' abbozz ta' Att tal-Kummissjoni Permanenti li jiddefinixxi r-rwoli u l-kompiti futuri tal-Eurocontrol.

               (3)

               Abbozz ta' deċiżjoni tal-Kummissjoni Permanenti dwar ir-rwoli u l-kompiti tal-Eurocontrol se jkun fuq l-aġenda tagħha għall-approvazzjoni fil-laqgħa fit-8 u fid-9 ta' Diċembru 2015.

               (4)

               Ladarba adottata, dik id-deċiżjoni se jkollha effetti legali. Skont il-qafas istituzzjonali applikabbli, stabbilit fil-Konvenzjoni tal-Eurocontrol, kif emendat bil-Protokoll iffirmat fi Brussell fit-12 ta' Frar 1981 (“il-Konvenzjoni Emendata”), il-Kummissjoni Permanenti hija responsabbli biex “tifformula l-politika ġenerali tal-Eurocontrol”. Id-definizzjoni tar-rwoli u tal-kompiti se tirregola l-azzjoni futura tal-Eurocontrol u bl-istess mod se tirrifletti neċessarjament dak li l-Eurocontrol tqis bħala attività leġittima. Din se torbot lill-Membri kollha tal-Eurocontrol, inklużi l-Istati Membri tal-Unjoni.

               (5)

               Id-definizzjoni tar-rwoli u tal-kompiti tal-Eurocontrol, jista' jkollha konsegwenzi rigward l-applikazzjoni tal-liġi tal-Unjoni u, b'mod partikolari, l-integrità tal-kompetenzi tal-UE, peress li l-leġislazzjoni tal-Unjoni tkopri oqsma importanti li fihom hija attiva l-Eurocontrol. F'xi każijiet, ir-rwol u l-attività tal-Eurocontrol jiddependu mid-deċiżjonijiet meħuda fil-livell tal-Unjoni.

               (6)

               Għaldaqstant, huwa importanti li jiġi żgurat li d-definizzjoni tar-rwoli u tal-kompiti tal-Eurocontrol ma tkunx f'kunflitt mal-liġi tal-Unjoni, b'mod partikolari mal-kompetenzi tal-Unjoni, u li din ma tippreġudikax azzjoni futura tal-Unjoni.

               (7)

               Fil-laqgħa tagħha tat-8 u d-9 ta' Diċembru 2015, il-Kummissjoni Permanenti tista' wkoll tadotta deċiżjoni dwar is-servizzi ċentralizzati. Bħalissal-Unjoni ma għandhiex biżżejjed informazzjoni biex tevalwa s-sustanza ta' tali deċiżjoni, li tista' tippreġudika l-attività futura tal-Eurocontrol u b'mod li jista' jkun ta' ħsara għall-attività tal-Unjoni f'dan il-qasam, b'mod partikolari fir-rigward tar-Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR). Għaldaqstant għandha tiġi posposta deċiżjoni dwar din il-kwistjoni.

               (8)

               Għalhekk għandha tiġi stabbilita l-pożizzjoni li trid tittieħed f'isem l-Unjoni fil-Kummissjoni Permanenti tal-Eurocontrol,

         ADOTTA DIN ID-DEĊIŻJONI:
   Artikolu 1
   Il-pożizzjoni li jridu jieħdu l-Istati Membri f'isem l-Unjoni Ewropea fil-Kummissjoni Permanenti tal-Eurocontrol dwar ir-rwoli u l-kompiti tal-Eurocontrol u s-servizzi ċentralizzati, għandha tkun skont l-Anness.
   L-Istati Membri għandhom jaġixxu b'mod konġunt fl-interess tal-Unjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-8 ta' Diċembru 2015.

            Għall-Kunsill

            Il-President

         P. GRAMEGNA

      ANNESS
      I.   Ir-rwoli u l-kompiti tal-Eurocontrol

      L-Unjoni titlob li t-test propost dwar is-servizzi, ir-rwoli u l-kompiti tal-Eurocontrol ma jaffettwa bl-ebda mod il-kompetenzi tal-Unjoni u li ma jippreġudikax l-azzjoni futura tal-Unjoni. Meta l-kompiti speċifiċi jkunu attwalment imwettqa mill-Eurocontrol fi ħdan il-qafas ġuridiku tal-Unjoni fuq bażi temporanja, dawk il-kompiti ma għandhomx jiġu ppreżentati bħala kompiti indipendenti mid-deċiżjonijiet tal-Unjoni.
      L-Unjoni titlob il-bidliet li ġejjin għal-lista tar-rwoli u tal-kompiti tal-Eurocontrol, stipulata fl-anness tad-dokument ta' azzjoni CN-SG-6-2015 tal-Eurocontrol dwar ir-rwoli u l-kompiti tal-organizzazzjoni tas-16 ta' Novembru 2015

                  (1)

                  Fir-rigward tal-Artikolu 2(1) dwar “Funzjonijiet u Servizzi”:

                              (a)

                              Ġestjoni tal-Fluss tat-Traffiku tal-Ajru
                                 Ċentrali;

                              (b)

                              Il-funzjonijiet tan-netwerk tal-ATM jekk mogħtija mill-
                                 f'isem l-Unjoni Ewropea;

                              (c )

                                 Funzjonijiet
                                 Kompiti tal-ATM f'isem l-ICAO għar-Reġjun EUR/NAT;

                              (d)

                              L-istabbiliment, il-fatturazzjoni u l-ġbir ta' Tariffi tan-Navigazzjoni bl-Ajru;

                              (e)

                              Il-forniment ta' servizzi tat-traffiku tal-ajru fil-MUAC, soġġett għar-riżultati tad-diskussjonijiet bejn l-Istati Membri u EUROCONTROL
                                 l-Aġenzija;

                              (f)

                              Il-funzjonijiet u s-servizzi ċentrali, bħal EAD, ARTAS/CAMOS, u servizzi ċentrali oħrajn li jistgħu jiġu fdati lilha mill-Kummissjoni Permanenti, bi qbil

                                    f'kooperazzjoni mill-qrib

                                 mal-Unjoni.

                  (2)

                  Fir-rigward tal-Artikolu 2(2) dwar ir-“Rwoli”:

                              (a)

                                 Fir-rigward tal-“Appoġġ”, it-tibdil għandu jkun kif ġej:

                                          (i)

                                          Appoġġ lill-Istati Membri tagħha, lill-NSAs, lill-ANSPs u lil partijiet ikkonċernati rilevanti oħra;

                                          (ii)

                                          Appoġġ lill-UE korpi inkluż l-għoti ta' speċjalizzazzjoni biex jiġu appoġġjati l-attivitajiet regolatorji f'konformità skont il-Ftehim ta' Livell Għoli bejn l-UE u l-Eurocontrol tad-29 ta' Ottubru 2012 fuq it-talba ta' dawn il-korpi;

                                          (iii).

                                          Faċilitazzjoni u promozzjoni tal-interessi Ewropej fi Stati li mhumiex membri tal-ECAC fi kwistjonijiet tal-ATM b'kooperazzjoni mill-qrib mal-Istati Membri tagħha, mal-ANSPs u mal-industrija tagħhomu l-UE, ħlief għall-oqsma koperti mir-regoli tal-UE u b'kundizzjoni li jiġu rrispettati l-kompetenzi tal-UE;

                                          (iv)

                                          Kontribuzzjoni għal SESAR (R&Ż, żamma u tnedija tal-Pjan Regolatorju tal-ATM) — billi tibni fuq l-għarfien espert fl-ATM tagħha, il-kopertura pan-Ewropea tagħha, l-aspett ċivili-militari tagħha u r-rwol tal-ġestjoni tan-netwerk
                                             tal-fluss ċentrali
                                             tan-netwerk, f'konformità mal-leġslazzjoni rilevanti tal-UE;

                                          (v)

                                          Jiġu pprovduti faċilitajiet ta' riċerka u ta' simulazzjoni relatati, eż. għal SESAR, jitwettqu attivitajiet ta' riċerka flimkien ma' SESAR u jsir tibdil fl-ispazju tal-ajru f'konformità mal-leġislazzjoni rilevanti tal-UE, fejn applikabbli;

                                          (vi)

                                          L-għoti ta' taħriġ/edukazzjoni lill-organizzazzjonijiet tal-Istati Membri.

                              (b)

                                 Fir-rigward tal-“Mekkaniżmi għall-kooperazzjoni”, it-tibdil għandu jkun kif ġej:

                                          (i)

                                          Tiġi ffaċilitata u promossa l-koordinazzjoni ċivili-militari fuq l-iżviluppi ATM/ANS;

                                          (ii)

                                          Jingħata appoġġ lill-Istati Membri fil-ħidma tal-ICAO, bil-kundizzjoni li jiġu rrispettati l-kompetenzi tal-UE;

                                          (iii)

                                          Issir kooperazzjoni ma' reġjuni oħra fid-dinja, soġġetta għal ftehim mal-Istati Membri li jiżgura l-koordinazzjoni mal-UE;

                                          (iv)

                                          Kooperazzjoni/koordinazzjoni internazzjonali (ICAO, FAA, NATO, eċċ.) f'isem l-Istati Membri tagħha, għajr l-Istati Membri tal-UE
                                             bil-kundizzjoni li jiġu rrispettati l-kompetenzi tal-UE;

                                          (v)

                                          Jingħata parir li mhumiex fl-UE
                                             fuq talba tagħhom stess, lil dawk l-Istati Membri li mhumiex Stati Membri tal-UE u li ma kkonkludewx ftehimiet mal-Unjoni, dwar kwistjonijiet ta' Sikurezza u Prestazzjoni tal-ATM, bl-użu ta'
                                             f'konformità mar-regoli tal-ICAO, b'koordinazzjoni mal-UE u bil-kundizzjoni li jiġu rrispettati l-kompetenzi tagħha
                                             regoli tal-UE u tal-EASA f'dan il-qasam biex jikkontribwixxu għat-tisħiħ tal-armonizzazzjoni, għas-sikuerzza, għall-effiċjenza operattiva u għall-ekonomiji ta' skala.;

                              (c)

                                 Fir-rigward tal-“Informazzjoni u tad-data dwar l-ATM fil-livell pan-Ewropew” it-tibdil għandu jkun kif ġej:

                                          (i)

                                          Il-ġbir u l-analiżi tad-data, li tista' tinkludi data dwar il-prestazzjoni, data tas-sikurezza, eċċ. (sabiex “jinżammu” s-sistemi u d-data b'appoġġ għall-ħidma regolatorja) għall-Istati li mhumiex Stati Membri tal-UE u, jekk dan il-kompitu jiġi kkonferit lilha mill-UE, għall-Istati Membri tal-UE;

                                          (ii)

                                          L-analiżi u t-tfassil ta' rapporti (informazzjoni) dwar id-data miġbura (eż. ACE, PRR) għall-Istati li mhumiex Stati Membri tal-UE u, jekk dan il-kompitu jiġi kkonferit lilha mill-UE, għall-Istati Membri tal-UE;

                                          (iii)

                                          Imexxu l-proċess ESSIP/LSSIP, jekk jiġi kkonferit mill-Unjoni Ewropea;

                                          (iv)

                                             , inkluż Ir-rappurtar lill-ICAO dwar l-implimentazzjoni ta' Pjan ta' Navigazzjoni bl-Ajru Globali (GANP) u tal-Aġġornamenti tal-Blokok tas-Sistemi tal-Avjazzjoni (ASBUs) u tiġi żgurata l-koordinazzjoni mal-mekkaniżmi ta' rappurtar tal-UE
                                             bi ftehim mal-Unjoni Ewropea;

                                          (v)

                                          Ġbir ta' data dwar it-traffiku u l-għoti tal-previżjonijiet STATFOR.

            II.   Servizzi Ċentralizzati

      Il-pożizzjoni tal-Unjoni hija li d-deċiżjoni dwar is-servizzi ċentralizzati f'dan l-istadju għandha tiġi posposta.
      Bħalissa l-Unjoni ma għandhiex biżżejjed informazzjoni biex tevalwa s-sustanza ta' tali deċiżjoni dwar servizzi ċentralizzati. Tali deċiżjoni tista' tippreġudika l-attività futura tal-Eurocontrol u b'mod li jista' jkun ta' ħsara għall-attività tal-Unjoni f'dan il-qasam, b'mod partikolari fir-rigward tar-Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR).


title: Id-Deċiżjoni Nru 1776/2005/KE tal-Parlament Ewropew u tal-Kunsill tat-28 ta' Settembru 2005 li temenda d-Deċiżjoni tal-Kunsill 2000/819/KE dwar programm multi-annwali għall-intrapriża u l-intraprenditorija, u partikolarment għall-intrapriżi żgħar u ta' daqs medju (SME) (2001—2005) Test b'relevanza għaż-ŻEE.

text:
               3.11.2005

               MT

               Il-Ġurnal Uffiċjali ta’ l-Unjoni Ewropea

               14

         ID-DEĊIŻJONI Nru 1776/2005/KE TAL-PARLAMENT EWROPEW U TAL-KUNSILL
   tat-28 ta' Settembru 2005
   li temenda d-Deċiżjoni tal-Kunsill 2000/819/KE dwar programm multi-annwali għall-intrapriża u l-intraprenditorija, u partikolarment għall-intrapriżi żgħar u ta' daqs medju (SME) (2001 — 2005)
   (Test b'rilevanza għaż-ŻEE)
   Il-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 157(3) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Huwa indispensabbli li tiġi żgurata l-kontinwità tas-sostenn tal-Komunità għall-intrapriża u l-intraprenditorija, u b'mod partikolari għall-intrapriżi żgħar u ta' daqs medju (SMEs).

               (2)

               Huwa għalhekk xieraq li l-perjodu ta' validità tad-Deċiżjoni 2000/819/KE (3) jiġi estiż b'sena oħra sal-31 ta' Diċembru 2006 u li jiżdied l-ammont ta' referenza finanzjarja b'EUR 88,5 miljun.

               (3)

               Id-Deċiżjoni 2000/819/KE għandha tiġi emendata kif jeħtieġ.

               (4)

               Il-Kumitat tar-Reġjuni ġie konsultat iżda ma tax opinjoni,

         IDDEĊIDEW KIF ĠEJ:
   L-Artikolu 1
   Id-Deċiżjoni 2000/819/KE hija b'dan emendata kif ġej:

               1)

               fl-Artikolu 7(1), l-ammont ta' referenza finanzjarja ta' “EUR 450 miljun” għandu jiġi sostitwit b' “EUR 538 500 000”.

               2)

               fl-Artikolu 8, id-data tal-31 ta' Diċembru 2005 għandha tiġi sostitwita b'dik tal-31 ta' Diċembru 2006.

         L-Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Unjoni Ewropea.

      Magħmula fi Strasburgu, 28 ta' Settembru 2005.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         D. ALEXANDER

      (1)  Opinjoni mogħtija fid-9 ta' Marzu 2005 (għadha mhix pubblikata fil-Ġurnal Uffiċjali).

      (2)  Opinjoni tal-Parlament Ewropew tas-26 ta' Mejju 2005 (għadha mhix pubblikata fil-Ġurnal Uffiċjali) u Deċiżjoni tal-Kunsill tat-18 ta' Lulju 2005.

      (3)  ĠU L 333, tad-29.12.2000, p. 84. Deċiżjoni kif emendata l-aħħar mid-Deċiżjoni Nru 593/2004/KE tal-Parlament Ewropew u tal-Kunsill (ĠU L 268, tas-16.8.2004, p. 3).


title: 2007/757/KE: Deċiżjoni tal-Kummissjoni ta’ l- 14 ta’ Novembru 2007 dwar kontribut finanzjarju mill-Komunità għal ċerti miżuri fil-qasam tas-saħħa u l-benessri ta’ l-annimali u ċerti miżuri tekniċi u xjentifiċi

text:
               23.11.2007

               MT

               Il-Ġurnal Uffiċjali ta’ l-Unjoni Ewropea

               L 305/52

         DEĊIŻJONI TAL-KUMMISSJONI
   ta’ l-14 ta’ Novembru 2007
   dwar kontribut finanzjarju mill-Komunità għal ċerti miżuri fil-qasam tas-saħħa u l-benessri ta’ l-annimali u ċerti miżuri tekniċi u xjentifiċi
   (2007/757/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u b’mod partikolari, l-Artikolu 17 u l-Artikolu 20 tagħha,
   Billi:

               (1)

               Id-Deċiżjoni 90/424/KEE tistipula l-proċeduri li jirregolaw il-kontributi finanzjarji mill-Komunità għal miżuri veterinarji speċifiċi, inklużi miżuri fil-qasam tas-saħħa u l-benessri ta’ l-annimali u miżuri tekniċi u xjentifiċi.

               (2)

               B’mod iktar partikolari, il-Komunità se tagħmel kontribut finanzjarju għat-twaqqif ta’ politika ta’ informazzjoni fil-qasam tas-saħħa u l-benessri ta’ l-annimali, inkluż li jsiru l-istudji neċessarji għat-tħejjija u l-iżvilupp ta’ leġiżlazzjoni fil-qasam tal-benessri ta’ l-annimali. Il-Komunità għandha wkoll twettaq jew tgħin lill-Istati Membri jew għaqdiet internazzjonali fit-twettiq tal-miżuri tekniċi u xjentifiċi meħtieġa għall-iżvilupp tal-leġiżlazzjoni veterinarja Komunitarja u għall-iżvilupp ta’ l-edukazzjoni jew it-taħriġ veterinarju.

               (3)

               Teknoloġiji emerġenti għat-tgħammir ta’ l-annimali, bħall-ikklonar ta’ l-annimali mwettqa mit-trasferiment nukleari ta’ ċellula somatika (SCNT), jintużaw għal finijiet ta’ riċerka. SCNT, li huwa mistenni li jintuża fit-tgħammir tal-bhejjem u l-produzzjoni ta’ l-ikel fil-ġejjieni, jista’ jkollu impatt fuq saħħet l-annimali u l-benessri tagħhom, imma jġorr miegħu wkoll dimensjoni etika u soċjali. Għalhekk hemm bżonn li, minbarra l-konsultazzjoni li għaddejja ma’ l-Awtorità Ewropea għas-Sigurtà fl-Ikel u l-Gruppi Ewropej dwar l-Etika, jitwettaq stħarriġ ta’ l-Ewrobarometru biex jiġu investigati l-attitudnijiet tal-konsumaturi lejn l-użu possibbli ta’ SCNT fis-settur ta’ l-agroalimentari u, b’mod partikolari, il-bżonn għal informazzjoni dwar l-użu tat-teknoloġija fil-katina alimentari u modi kif il-konsumaturi jixtiequ jiġu infurmati. Ir-riżultati ta’ l-istħarriġ ta’ l-Ewrobarometru se jipprovdi t-tagħrif neċessarju għall-valutazzjoni tal-bżonn għal leġiżlazzjoni Komunitarja f’dan il-qasam. Għalhekk għandu jingħata kontribut finanzjarju mill-Komunità lejn il-finanzjament ta’ l-istħarriġ.

               (4)

               Ir-Regolament tal-Kunsill (KE) Nru. 1/2005 tat-22 ta’ Diċembru 2004 dwar il-protezzjoni ta’ l-annimali waqt it-trasport u operazzjonijiet relatati u li jemenda d-Direttivi 64/432/KEE u 93/119/KE u r-Regolament (KE) Nru 1255/97 (2) jitlob li l-Kummissjoni tistabbilixxi firxa ġdida ta’ temperaturi massimi u minimi għat-trasport ta’ l-annimali.

               (5)

               Barra minn hekk, fl-2004 l-Awtorità Ewropea għas-Sigurtà fl-Ikel adottat opinjoni dwar l-istandards għall-mikroklima ġo vetturi tat-trasport fit-triq ta’ l-annimali (3). Għalhekk hemm bżonn li jiġu stabbiliti l-kundizzjonijiet tat-temperatura li fih jiġu ttrasportati l-annimali fi vjaġġi twal fil-Komunità u jitwettaq studju għal dak il-fini. L-istudju se jipprovdi l-informazzjoni neċessarja għat-tħejjija u l-iżvilupp tal-leġiżlazzjoni fil-qasam tal-ħarsien ta’ l-annimali. Għalhekk għandu jingħata kontribut finanzjarju mill-Komunità lejn il-finanzjament ta’ l-istudju.

               (6)

               Il-Komunikazzjoni mill-Kummissjoni lill-Parlament Ewropew u l-Kunsill dwar Pjan ta’ Azzjoni Komunitarju dwar il-Protezzjoni u l-Benessri ta’ l-Annimali 2006-2010 (4) titlob appoġġ sħiħ fl-attivitajiet tal-benessri ta’ l-annimali ta’ għaqdiet internazzjonali bħall-Organizzazzjoni Dinjija għas-Saħħa ta’ l-Annimali (OIE).

               (7)

               Fl-2005, l-OIE adottat linji gwida dwar il-benessri ta’ l-annimali li jikkonċernaw it-trasport ta’ l-annimali bl-art jew bil-baħar, il-qtil ta’ l-annimali għall-konsum mill-bniedem u l-qtil bil-ħniena ta’ annimali għall-kontroll tal-mard. L-OIE bi ħsiebha tiżviluppa iktar dawk il-linji gwida u li tieħu passi biex tiżgura l-implimentazzjoni mill-pajjiżi membri ta’ l-OIE, b’mod partikolari billi jiġu pprovduti taħriġ u gwida.

               (8)

               L-avvenimenti ppjanati ta’ taħriġ u komunikazzjoni ta’ l-OIE huma neċessarji għall-iżvilupp ta’ leġiżlazzjoni veterinarja fis-seħħ, u wkoll l-iżvilupp ta’ edukazzjoni u taħriġ veterinarju, fil-pajjiżi parteċipanti. Titjib bħal dan f’pajjiżi terzi jaqbel max-xewqa tal-parti l-kbira taċ-ċittadini Ewropej (5) li l-kundizzjonijiet ta’ benessri ta’ l-annimali f’pajjiżi li jesportaw lejn il-Komunità jkunu ekwivalenti għal dawk applikati fil-Komunità. Il-Komunità għandha għalhekk tagħti kontribut għall-finanzjament ta’ dawn l-avvenimenti.

               (9)

               L-inkursjoni tal-bluetongue fil-Belġju, il-Ġermanja, Franza, il-Lussemburgu u l-Olanda hija bla preċedenti. Biex jiġu limitati l-konsegwenzi negattivi ta’ dik l-inkursjoni, hemm bżonn li l-iktar għerf xjentifiku aġġornat ikun disponibbli għall-veterinarji, biex tissaħħaħ is-sorveljanza klinika passiva bbażata fuq l-identifikazzjoni u notifikazzjoni rapida ta’ suspetti, li jikkostitwixxu parti essenzjali mill-pjanijiet ta’ kontinġenza tal-bluetongue.

               (10)

               Barra minn hekk, l-OIE u l-Komunità bi ħsiebhom jedittjaw flimkien ktejjeb dwar l-epidemija tal-bluetongue f’dawk l-Istati Membri, li jkun fih tagħrif aġġornat u jiddeskrivi l-politika Komunitarja dwar il-kontroll tal-bluetongue. Għalhekk huwa xieraq li jingħata kontribut finanzjarju mill-Komunità għall-attivitajiet ta’ l-OIE u għall-finanzjament ta’ l-edizzjoni u l-pubblikazzjoni ta’ dak il-ktejjeb.

               (11)

               Il-pubblikazzjoni ta’ dan il-ktejjeb se tkun ta’ kontribut sinifikanti għall-iżvilupp ta’ l-edukazzjoni u t-taħriġ veterinarji neċessarji u se tkun għodda essenzjali għall-iżvilupp ta’ programmi Komunitarji u nazzjonali ta’ sorveljanza tal-bluetongue li huma parti importanti mil-leġiżlazzjoni veterinarja tal-bluetongue.

               (12)

               Il-ħlas tal-kontribut finanzjarju mill-Komunità għandu jkun bil-kundizzjoni li l-azzjonijiet ippjanati jkunu fil-fatt twettqu u li t-tagħrif kollu meħtieġ ikun ġie fornut.

               (13)

               Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,

         IDDEĊIDIET KIF ĠEJ:
   Artikolu 1
   Kontribut finanzjarju mill-Komunità, kif stipulat fl-Artikolu 16 tad-Deċiżjoni 90/424/KEE, għal stħarriġ ta’ l-Ewrobarometru dwar l-użu possibbli ta’ l-ikklonar ta’ l-annimali fis-settur ta’ l-agroalimentari, sa ammont massimu ta’ EUR 250 000, qiegħed b’dan jiġi approvat.
   Artikolu 2
   Kontribut finanzjarju mill-Komunità, kif stipulat fl-Artikolu 16 tad-Deċiżjoni 90/424/KEE, għal studju dwar it-temperaturi li fihom jiġu ttrasportati l-annimali fi vjaġġi twal, sa ammont massimu ta’ EUR 300 000, qiegħed b’dan jiġi approvat.
   Artikolu 3
   Kontribut finanzjarju mill-Komunità, kif stipulat fl-Artikolu 19 tad-Deċiżjoni 90/424/KEE, għall-finanzjament ta’ seminars ta’ taħriġ dwar l-implimentazzjoni tal-Linji Gwida ta’ l-OIE dwar il-benessri ta’ l-annimali, organizzati mill-Organizzazzjoni Dinjija għas-Saħħa ta’ l-Annimali, sa ammont massimu ta’ EUR 100 000 lill-Fond Dinji għas-Saħħa u l-Benessri ta’ l-Annimali, qiegħed b’dan jiġi approvat.
   Artikolu 4
   Kontribut finanzjarju mill-Komunità, kif stipulat fl-Artikolu 19 tad-Deċiżjoni 90/424/KEE, għall-edizzjoni ta’ madwar 1 800 kopja ta’ ktejjeb dwar il-bluetongue, b’rata massima ta’ 50 % ta’ l-ispejjeż eliġibbli u sa ammont massimu ta’ EUR 10 000 lill-Organizzazzjoni Dinjija għas-Saħħa ta’ l-Annimali (OIE), qiegħed b’dan jiġi approvat.

      Magħmula fi Brussell, 14 ta’ Novembru 2007.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 224, 18.8.1990, p. 19. Id-Deċiżjoni kif emendata l-aħħar mir-Regolament (KE) Nru 1791/2006 (ĠU L 363, 20.12.2006, p. 1).

      (2)  ĠU L 3, 5.1.2005, p. 1.

      (3)  The EFSA Journal (2004), 122, 1-25, Standards for microclimate inside animal road transport vehicles.

      (4)  COM(2006) 13 finali.

      (5)  Ewrobarometru Speċjali 270: Attitudes of EU citizens towards Animal Welfare, http://ec.europa.eu/food/animal/welfare/survey/sp_barometer_aw_en.pdf, p. 32.


title: Deċiżjoni tal-Kumitat Politiku u ta' Sigurtà (PESK) 2017/1177 tas-26 ta' Ġunju 2017 dwar il-ħatra tal-Kmandant tal-Forza tal-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/2/2017)

text:
               1.7.2017

               MT

               Il-Ġurnal Uffiċjali tal-Unjoni Ewropea

               L 170/96

         DEĊIŻJONI TAL-KUMITAT POLITIKU U TA' SIGURTÀ (PESK) 2017/1177
   tas-26 ta' Ġunju 2017
   dwar il-ħatra tal-Kmandant tal-Forza tal-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/2/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill (PESK) 2016/610 tad-19 ta' April 2016 dwar Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (1), u b'mod partikolari l-Artikolu 5 tagħha,
   Billi:

               (1)

               Taħt l-Artikolu 5(1) tad-Deċiżjoni (PESK) 2016/610, il-Kunsill awtorizza lill-Kumitat Politiku u ta' Sigurtà (KPS), f'konformità mal-Artikolu 38 tat-Trattat dwar l-Unjoni Ewropea, biex jieħu d-deċiżjonijiet rilevanti dwar il-kontroll politiku u d-direzzjoni strateġika tal-EUTM RCA, inklużi d-deċiżjonijiet dwar il-ħatra tal-Kmandanti sussegwenti tal-Missjoni tal-UE.

               (2)

               Fl-10 ta' Jannar 2017, il-KPS adotta d-Deċiżjoni (PESK) 2017/112 (2) biex ħatar lill-Brigadier Ġeneral Herman RUYS bħala l-Kmandant tal-Missjoni tal-UE għall-EUTM RCA.

               (3)

               Id-Deċiżjoni tal-Kunsill (UE) 2017/971 (3) emendat il-linja ta' kmand tal-EUTM RCA. Konsegwentement, id-Deċiżjoni (PESK) 2017/112 tħassret u l-Brigadier Ġeneral Herman RUYS inħatar bħala l-Kmandant tal-Forza tal-Missjoni tal-UE għall-EUTM RCA.

               (4)

               Fl-24 ta' Mejju 2017, il-Kumitat Militari tal-UE rrakkomanda li tiġi approvata n-nomina tal-Brigadier Ġeneral Fernando GARCÍA BLÁZQUEZ, propost mill-Kumitat Komuni tal-Eurocorps, biex jissuċċedi lill-Brigadier Ġeneral Herman RUYS bħala l-Kmandant tal-Forza tal-Missjoni tal-UE għall-EUTM RCA mill-24 ta' Lulju 2017.

               (5)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Konsegwentement, id-Danimarka mhijiex qed tieħu sehem fl-adozzjoni ta' din id-Deċiżjoni u la hija marbuta biha u lanqas ma hija soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Brigadier Ġeneral Fernando GARCÍA BLÁZQUEZ huwa b'dan maħtur bħala l-Kmandant tal-Forza tal-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) mill-24 ta' Lulju 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-26 ta' Ġunju 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 104, 20.4.2016, p. 21.

      (2)  Deċiżjoni tal-Kumitat Politiku u ta' Sigurtà (PESK) 2017/112 tal-10 ta' Jannar 2017 li taħtar il-Kmandant tal-Missjoni tal-UE għall-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/1/2017) (ĠU L 18, 24.1.2017, p. 47).

      (3)  Deċiżjoni tal-Kunsill (UE) 2017/971 tat-8 ta' Ġunju 2017 li tiddetermina l-arranġamenti għall-ippjanar u t-tmexxija tal-missjonijiet militari mhux eżekuttivi tal-UE fil-qafas tal-PSDK u li temenda d-Deċiżjonijiet 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja, 2013/34/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u (PESK) 2016/610 dwar Missjoni ta' taħriġ militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (ĠU L 146, 9.6.2017, p. 133).


title: 2009/192/KE: Deċiżjoni tal-Parlament Ewropew tat- 22 ta' April 2008 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima V – il-Qorti tal-Awdituri

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/76

         DEĊIŻJONI TAL-PARLAMENT EWROPEW
   tat-22 ta' April 2008
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima V – il-Qorti tal-Awdituri
   (2009/192/KE)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2006 (1),
   wara li kkunsidra l-kontabilità annwali finali tal-Komunitajiet Ewropej għas-sena finanzjarja 2006 – Volum I (C6-0366/2007) (2),
   wara li kkunsidra r-rapport annwali tal-Qorti tal-Awdituri lill-awtorità tal-kwittanza rigward il-verifiki interni mwettqa fl-2006,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2006 u r-rapporti speċjali tal-Qorti tal-Awdituri, flimkien mat-tweġibiet tal-istituzzjonijiet li ġew verifikati (3),
   wara li kkunsidra r-rapport mill-Awditur Estern dwar il-kontabilità tal-Qorti tal-Awdituri għas-sena finanzjarja 2006 (4),
   wara li kkunsidra l-istqarrija ta' assigurazzjoni dwar l-affidabilità tal-kontijiet kif ukoll tal-legalità u r-regolarità tat-tranżazzjonijiet sottostanti pprovduti mill-Qorti tal-Awdituri skont l-Artikolu 248 tat-Trattat KE (5),
   wara li kkunsdira l-Artikoli 272(10), 274, 275 u 276 tat-Trattat KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u partikolarment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0093/2008),

               1.

               Jagħti l-kwittanza lis-Segretarju Ġenerali tal-Qorti tal-Awdituri fir-rigward tal-implimentazzjoni tal-baġit tal-Qorti tal-Awdituri għas-sena finanzjarja 2006;

               2.

               Jindika l-osservazzjonijiet tiegħu fir-riżoluzzjoni ta' hawn taħt;

               3.

               Jagħti struzzjonijiet lill-President tiegħu biex iressaq din id-deċiżjoni u r-riżoluzzjoni li tifforma parti integrali minnha lill-Kunsill, il-Kummissjoni, il-Qorti tal-Ġustizzja, il-Qorti tal-Awdituri, l-Ombudsman Ewropew u l-Kontrollur Ewropew għall-Protezzjoni tad-Data, u biex jagħmel l-arranġamenti għall-pubblikazzjoni tagħhom f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU L 78, 15.3.2006.

      (2)  ĠU C 274, 15.11.2007, p. 1.

      (3)  ĠU C 273, 15.11.2007, p. 1.

      (4)  ĠU C 292, 5.12.2007, p. 1.

      (5)  ĠU C 274, 15.11.2007, p. 130.

      (6)  ĠU L 248, 16.9.2002, p. 1.
    ---documentbreak---

               31.3.2009

               MT

               Il-Ġurnal Uffiċjali tal-Unjoni Ewropea

               L 88/77

         RIŻOLUZZJONI TAL-PARLAMENT EWROPEW
   tat-22 ta' April 2008
   b'osservazzjonijiet li jiffurmaw parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima V – il-Qorti tal-Awdituri
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2006 (1),
   wara li kkunsidra l-kontabilità annwali finali tal-Komunitajiet Ewropej għas-sena finanzjarja 2006 – Volum I (C6-0366/2007) (2),
   wara li kkunsidra r-rapport annwali tal-Qorti tal-Awdituri lill-awtorità tal-kwittanza rigward il-verifiki interni mwettqa fl-2006,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2006 u r-rapporti speċjali tal-Qorti tal-Awdituri, flimkien mat-tweġibiet tal-istituzzjonijiet verifikati (3),
   wara li kkunsidra r-rapport mill-Awditur Estern dwar il-kontabilità tal-Qorti tal-Awdituri għas-sena finanzjarja 2006 (4),
   wara li kkunsidra l-istqarrija ta' assigurazzjoni dwar l-affidabilità tal-kontijiet kif ukoll tal-legalità u r-regolarità tat-tranżazzjonijiet sottostanti pprovduti mill-Qorti tal-Awdituri skont l-Artikolu 248 tat-Trattat KE (5),
   wara li kkunsdira l-Artikoli 272(10), 274, 275 u 276 tat-Trattat tal-KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u partikolarment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0093/2008),

               1.

               Jinnota li fl-2006 il-Qorti Ewropea tal-Awdituri (ECA) kellha approprjazzjonijiet ta' impenn disponibbli li jammontaw għal total ta' EUR 113 596 668 31 (2005: 107 548 618 24 EUR), b'rata ta' utilizzazzjoni ta' 89 %, taħt il-medja tal-istituzzjonijiet l-oħra;

               2.

               Jinnota li, wara l-introduzzjoni tal-kontabilità tad-dovuti fis-seħħ mill-1 ta' Jannar 2005, id-dikjarazzjonijiet finanzjarji tal-ECA wrew rendiment ekonomiku negattiv għas-sena finanzjarja 2006 (EUR 32 000) u żieda fil-passiv, meta mqabbla mal-attiv, ta' EUR 11 418 000;

               3.

               Ifakkar li fir-rigward tas-sena finanzjarja 2006 (hekk kif kien ukoll il-każ għas-sena finanzjarja 2004) il-kontijiet tal-ECA ġew ivverifikati minn impriża esterna, KPMG, illi kkonkludiet li: “[…] id-dikjazzjonijiet finanzjarji jagħtu stampa ċara u ġusta tal-qagħda finanzjarja tal-Qorti Ewropea tal-Awdituri sal-31 ta' Diċembru 2006 u tar-riżultati operattivi tagħha għas-sena li ntemmet, skont ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002, tar-regoli ta' implimentazzjoni tagħha, tal-prinċipji tal-kontabilità ġeneralment aċċettati u tar-Regoli Interni tal-Qorti Ewropea tal-awdituri.”;

               4.

               Jinnota li t-tweġiba miktuba pprovduta mill-ECA għall-kwestjonarju tar-rapporteur fir-rigward tal-kontabilità tal-pensjonijiet tal-ex Membri tal-ECA, li skont hi l-passiv għall-pagamenti tal-pensjonijiet sal-31 ta' Diċembru 2006 hija mniżżla mill-ECA fuq il-karta tal-bilanċ tagħha u l-garanzija min-naħa tal-Istati Membri hija ppreżentata fin-nota tal-karta tal-bilanċ, iżda mhux imdaħħla bħala kreditu fuq medda twila ta' żmien fil-konfront tal-Istati Membri; jinnota wkoll li fis-sena finanzjarja 2006 l-pagamenti tal-pensjonijiet maħruġa mill-ECA lill-Membri tagħha jammontaw għal EUR 2,3 miljun;

               5.

               Itenni l-opinjoni tiegħu li kemm il-passiv għall-pagamenti tal-pensjoni fil-ġejjieni u anki l-kreditu fuq medda twila ta' żmien fir-rigward tal-Istati Membri – dawn tal-aħħar jiggarantixxu l-finanzjament tal-iskema tal-pensjonijiet – għandhom jiġu inklużi fil-karta tal-bilanċ sabiex tingħata stampa ċara tal-passiv eżistenti u n-nefqa reali tal-ivverifikar fl-UE, kif ukoll biex ikunu riflessi l-prinċipji tal-kontabilità tad-dovuti mill-1 ta' Jannar 2005;

               6.

               Jinnota li r-rapport tal-2006 tal-Awditur Intern tal-ECA kien pożittiv ħafna u stabbilixxa li l-kwalità tal-fajls u tal-kuntratti għas-sejħa għall-offerti kienet sodisfaċenti għalkemm “l-għażla ta' proċeduri ssimplifikati jew derogatorji setgħu ġew ġustifikati aħjar u d-dokumentazzjoni fil-livell ta' evalwazzjoni tal-offerti għandha titjieb”; jilqa’ b’sodisfazzjon f'dan il-kuntest li r-rakkomandazzjonijiet kollha mressqa mill-Awditur Intern (it-tisħiħ ta' taħriġ ta' akkwist xieraq u l-irreġistrar tal-kuntratti kollha f'bażi ta' data singola) ittieħdu azzjoni dwarhom;

               7.

               Jinnota bi tħassib li, skont it-tweġibiet għall-kwestjonarju tar-rapporteur, l-ECA għadha qed taffronta diffikultajiet marbuta mar-reklutaġġ fir-rigward ta' staff professjonalment kwalifikat għal bosta postijiet ta' impjieg minn kompetizzjonijiet organizzati mill-EPSO minħabba l-għoli tal-ħajja fil-Lussemburgu u n-nuqqas ta' attrazzjoni tas-salarju marbut mal-grad AD 5 bażiku; jilqa’ b’sodisfazzjon madankollu t-tnaqqis sinifikanti fl-għadd ta' postijiet vakanti minn 74 fl-2006 għal 56 fl-2007 u jfaħħar l-intenzjoni tal-ECA li tnaqqas ulterjorment l-għadd ta' postijiet vakanti u s-sehem relattiv tagħhom fl-organigramma totali fis-snin attwali u f'dawk li ġejjin;

               8.

               Jinnota li ħames Membri ġodda ngħaqdu mal-ECA matul l-2006; itenni t-tama tiegħu li se jkun possibbli li tinħoloq struttura aktar razzjonali għall-ECA qabel it-tkabbir li jmiss; jitlob lill-ECA biex tqis mudelli eżistenti bil-għan li tnaqqas l-għadd totali ta' Membri; itenni l-istedina tiegħu biex jitqiesu proposti li jintroduċu sistema rotatorja simili għal dik applikata mill-Kunsill ta' Governanza tal-Bank Ċentrali Ewropew jew sistema b'Awditur Ġenerali wieħed; jistieden lill-ECA biex iżżomm lill-Parlament aġġornat bis-segwitu ta' din ir-rakkomandazzjoni sat-30 ta' Settembru 2008;

               9.

               Jinnota li l-ECA adottat manwal ġdid għall-verifika tar-rendiment u pjan biex tkun żviluppata aktar il-verifika bl-IT kif ukoll tkun regolata l-organizzazzjoni ta' gruppi ta' verifika biex jirriflettu l-impatt tal-ibbaġitjar ibbażat fuq l-attività (ABB) fuq l-ivverifikar; apparti dan jinnota li l-ECA wettqet eżerċizzju ta' awto-valutazzjoni matul l-2006 li wassal għal pjan ta' azzjoni;

               10.

               Jinnota li dan il-pjan ta' azzjoni huwa soġġett għal “reviżjoni bejn il-pari” minn grupp ta' reviżuri bejn il-pari internazzjonali; jitlob lill-President tal-ECA biex iressaq aġġornament dwar l-iżvilupp tar-reviżjoni u l-implimentazzjoni tal-pjan ta' azzjoni;

               11.

               Jinnota fir-rigward tad-dikjarazzjonijiet tal-interessi finanzjarji tal-Membri li f'konformità mal-Kodiċi ta' Kondotta tal-ECA, il-membri tal-ECA għandhom jgħaddu dikjarazzjoni tal-interessi finanzjarji tagħhom u assi oħra (inklużi ishma, bonds konvertibbli, ċertifikati ta' investiment, kif ukoll art u proprjetà immobbli, flimkien mal-attivitajiet professjonali tal-konjuġi) lill-President tal-ECA, li jżommhom għandu fir-rispett tal-kunfidenzjalità, u li dawn ma jiġux ippubblikati;

               12.

               Itenni s-sejħa tiegħu li, bħala kwistjoni ta' prinċipju u fl-interess tat-trasparenza, il-Membri tal-istituzzjonijiet kollha tal-UE għandhom ikunu meħtieġa jressqu dikjarazzjoni tal-interessi finanzjarji li għandha tkun disponibbli fuq l-Internet permezz ta' reġistru pubbliku; jesprimi d-diżappunt tiegħu li, kuntrarju għar-rikjesta tiegħu tas-sena l-oħra, l-ECA ma nfurmatx lill-Parlament sat-30 ta' Settembru 2007 dwar liema miżuri adattati se tieħu f'dan ir-rigward.

      (1)  ĠU L 78, 15.3.2006.

      (2)  ĠU C 274, 15.11.2007, p. 1.

      (3)  ĠU C 273, 15.11.2007, p. 1.

      (4)  ĠU C 292, 5.12.2007, p. 1.

      (5)  ĠU C 274, 15.11.2007, p. 130.

      (6)  ĠU L 248, 16.9.2002, p. 1.